CELEX: 62021CN0299
Language: lv
Date: 2021-05-07 00:00:00
Title: Lieta C-299/21 P: Apelācijas sūdzība, ko 2021. gada 7. maijā EM iesniedza par Vispārējās tiesas (pirmā palāta) 2021. gada 3. marta spriedumu lietā T-599/19 EM/Parlaments

25.10.2021   
            
            
               LV
            
            
               Eiropas Savienības Oficiālais Vēstnesis
            
            
               C 431/6
            
         
      Apelācijas sūdzība, ko 2021. gada 7. maijā EM iesniedza par Vispārējās tiesas (pirmā palāta) 2021. gada 3. marta spriedumu lietā T-599/19 EM/Parlaments
      (Lieta C-299/21 P)
      (2021/C 431/03)
      Tiesvedības valoda – franču
      
         Lietas dalībnieki
      
      
         Prasītājs: EM (pārstāvis: M. Casado García-Hirschfeld, advokāte)
      
         Otrs lietas dalībnieks: Eiropas Parlaments
      
         Prasījumi
      
      
                  —
               
               
                  Atcelt 2021. gada 3. marta spriedumu lietā EM/Parlaments (T-599/19);
               
            
                  —
               
               
                  piespriest Parlamentam atlīdzināt tiesāšanās izdevumus, tostarp tos, kuri ir radušies Vispārējā tiesā.
               
            
         Pamati un galvenie argumenti
      
      Ar pirmo Vispārējā tiesā izvirzīto pamatu prasītājs atsaucās uz Pamattiesību hartas 1. un 31. panta, kā arī Civildienesta noteikumu 12. panta un 12a. panta 3. punkta pārkāpumu, pienākuma sniegt palīdzību neizpildi un pilnvaru nepareizu izmantošanu. Par šo pirmo pamatu, kam ir trīs daļas, Vispārējā tiesa savu viedokli pauda pārsūdzētā sprieduma 42.–131. punktā.
      Ar otro Vispārējā tiesā izvirzīto pamatu prasītājs atsaucās uz labas pārvaldības principa pārkāpumu un pienākuma ņemt vērā ierēdņu intereses neievērošanu, kā arī uz acīmredzamu kļūdu vērtējumā. Par šo pamatu Vispārēja tiesa savu viedokli pauda pārsūdzētā sprieduma 142.–159. punktā.
      Savas apelācijas sūdzības pamatojumam prasītājs izvirza vienu vienīgu pamatu, kurš attiecas uz faktu sagrozīšanu, acīmredzamām kļūdām vērtējumā, kas ir par iemeslu nepietiekamam un neprecīzam juridiskajam pamatojumam. Vispārējā tiesa tādējādi esot spriedusi infra petita. Apelācijas sūdzībā prasītājs apstrīd it īpaši pārsūdzētā sprieduma 51.–57., 66.–69., 100.–103., 109., 126.–131., 145. un 146., 148. un 149., 170. un 171. punktu.